section_heading: Povijest
paragraph_text: Gotovac i Begović su glazbenu i tekstovnu osnovu za ovu operu našli u folkloru narodnih skupina, od folklora Zagore (završno kolo) do kosovskih djevojačkih pjesama iz Gnjilana (početni zbor djevojaka Duni mi, duni, lađane). Ima tu i mediterana, klapske pjesme, makedonskih ritmova, brojalica, šaljivih narodnih napjeva i fantastično nadahnutih boja u cijelom orkestru. Ero je svakako biser slavenske glazbe i jedna od najboljih slavenskih opera svih vremena.